11. april
Store norske leksikon,Datoartikler
Dette er en datoartikkel. Disse ble publisert i 2009 og er ikke blitt oppdatert etterpå. Redaksjonen i Store norske leksikon har ikke bestemt oss for om vi skal beholde disse artiklene, men lar dem ligge ute enn så lenge.
Les om måneden april. 11. april er festdag for Polens nasjonalhelgen Stanislaw. Ulf og Ylva har navnedag. Noen kjente personer med fødselsdag 11. april er Anton M. Schweigaard (1808), Gustav Vigeland (1869), Arvid Nergård (1923), Gunnar Skirbekk (1937), Hans Jacob Hansteen (1938), Andrew John Wiles (1953) og Reidar Sørensen (1956). 11. april 1940 avviste kong Haakon å snakke med en utsending fra Quisling og med minister Bräuer, som han hadde snakket med dagen før. Tyske fly angrep Elverum med brann- og sprengbomber. Kongen og kronprinsen søkte tilflukt i Nybergsund, som også ble utsatt for flyangrep. Otto Ruge ble utnevnt til kommanderende general. Se også Norge — Norge under andre verdenskrig. 11. april 1996 anerkjente Norge staten Jugoslavia. Se Jugoslavia — Historie.